*Proiect*

**LEGE**

**pentru modificarea și completarea Legii cinematografieinr. 116/2014**

Parlamentul Republicii Moldova adoptă prezenta Lege organică.

Legea cinematografiei nr.116/2014 (Monitorul Oficial al Republicii Moldova, 2014 nr.217-222, art.467), se modifică şi se completează după cum urmează:

În cuprinsul legii:

sintagma ”Arhiva Națională de Film” se substituie prin sintagma ”Arhiva de Film”.

1. **Articolul 1:**

aliniatul 3, lit. k)după cuvântul ”asigurarea” se completează cu sintagma ”și monitorizarea”

1. **Articolul 2:**

Se completează cu următoarele noțiuni:

 *activităţi în domeniul cinematografiei* - activităţile specifice de producerea de filme şi realizarea unor operaţii tehnice specializate, reproducerea de filme cinematografice, distribuirea, gestionarea sau exploatarea sălilor cinematografice, servicii pe domeniu desfăşurate în condiţiile legii;
 *clasificarea filmelor cinematografice* - activitate prin care Centrul Naţional al Cinematografiei asigură, conform legii, protecţia publicului cu precădere a minorilor, prin interzicerea filmelor care prezintă în detaliu mijloacele şi metodele de sinucidere, protecția instituțiilor statale prin neadmiterea de proiecţie publică a unor filme care instigă la acțiuni antistatale și propagă separatismul, indiferent de genul, durata ori suportul pe care acestea sunt reproduse;

*marcaj distinctiv de clasificare* - semnul grafic de semnalizare a categoriei de clasificare a filmului cinematografic, care are un model unic şi care se inscripţionează pe genericul filmului, precum şi pe materialele publicitare ale filmului;

 *înscriere* - notificare în Registrul cinematografic a Centrului a persoanelor fizice și juridice care desfășoară activități în domeniul cinematografiei.

 *patrimoniul de film* – constituie totalitatea filmelor de toate genurile produse în orice perioadă, inclusiv și peliculele realizate în procesul producției filmului conform etapelor: pregătirea, castingul și filmarea, pelicula brută, filmul montat, materiale negativ/pozitiv, mixajul sau reînregistrare filmului, post-producție, copia standard etalon a producției de film;

 *protejare a patrimoniului de film* – sistem de măsuri juridice, financiare, administrative și tehnice efectuate în încăperi cu destinație specială, cu scopul de a conserva și promova prin punere în valoare a patrimoniului de film;

 *registru național al patrimoniului de film* - instrument principal de inventariere de stat a patrimoniului de film existent pe teritoriul Republicii Moldova , administrat de Centru.

*salvgardare a patrimoniului de film**–* aplicarea de măsuri operative şi de durată pentru crearea unor condiții care să asigure revitalizarea şi păstrarea patrimoniului de film;

se modifică textul următoarelor noțiuni:

 *”cinematograf”* – din text se exclude noțiunea „autorizat”, sintagma ”în vederea” se substituie cu cuvântul ”destinat”;

noțiunea*”viză de exploatare”* –se exclude*.*

**3. Articolul 3.** litera a) sintagma ”Ministerul Culturii, în calitate de autoritate” se substituie cu sintagma ”autoritatea”.

**4. Articolul 4.** în titlul articolului textul ” Atribuțiile Ministerului Culturii” se substituie cu textul ”Atribuțiile autorității publice centrale în domeniul cinematografiei”, următoarea propoziție se exclude.

lit. i) se exclude

1. **Articolul 6:**

 alineatul (2) litera a) textul ”propune spre aprobare Guvernului proiecte de

acte legislative şi normative”se substituie cu textul „înaintează propuneri autorității publice centrale în domeniul cinematografie privind modificarea şi completarea legislaţiei”;

 litera e) după cuvântul „elaborează”se completează cu specificarea „şi înaintează autorității publice centrale în domeniul cinematografie”;

 litera i) după cuvântul ”participă” se completează cu ”și înaintează propuneri”;

litera k) se exclude;

litera l) se exclude cuvântul ”copiere”, după cuvântul ”materialelor ” se completează cu precizarea ”reproduse”;

litera m) cuvântul ”emite” se substituie cu ”elaborează” în continuare textul ”și a cinematografelor ” se exclude;

litera o) va avea următorul cuprins:

” o) contribuie la promovarea cinematografiei naționale în țară și peste hotare”.

 Se completează cu aliniatul (3) după cum urmează:

”(3) Centrul dispune de baza de date care include următoarele compartimente:

 a) Registrul cinematografic;

 b) Registrul patrimoniului de film.”

 **7.** **Articolul 7:**

alineatul (1) textul ”numit de Guvern, la propunerea Ministerului Educației , Culturii și Cercetării” se substituie cu textul ”prin dispoziția autorității publice centrale din domeniu”;

**8. Articolul 8:**

 alineatul (2) sintagma ”unic, legal și voluntar în domeniu” se substituie cu sintagma ”special constituit din patrimoniul de film” în continuare conform textului;

litera a) se completează după ”restaurarea” cu ”protejarea”, în continuare cuvântul ”filmelor” se substituie cu sintagma ”patrimoniului de film”

litera b) se propune în următoarea redacție:

”b) reproducerea de opere audiovizuale/filme din domeniul cinematografiei cu respectarea prevederilor legislației privind dreptul de autor și drepturile conexe.”

se completează cu litera c) după cum urmează:

”c) salvgardarea, conservarea și promovarea culturii cinematografice.”

alin. (4) lit. b) se exclude sintagma ”și eliberarea vizelor de exploatare” sintagma ”pentru filmele” se substituie sintagma”filmelor„

lit. c) se exclude.

 **9. Se completează cu Articolul 81 cu următorul cuprins:**

**Articolul 81**. Normele metodologice de notificare în baza de date a Centrului

1. Persoanele fizice și juridice care activează în domeniul cinematografie și

sunt la evidență în baza de date a Centrului, pot beneficia de finanțare din bugetul de stat în conformitate cu prevederile Regulamentului de finanțare a cinematografiei, cu notificarea măsurilor de sprijin la autoritate publică ce asigură aplicarea şi respectarea legislaţiei din domeniul concurenţei.

1. Evidența în Registrul cinematografic se face la solicitare, în baza certificatului privind lipsa datoriilor la bugetul de stat și cererii de înregistrare care se depune în format scris sau online prin intermediul resurselor informaționale ale Centrului.
2. În cazul deținătorilor de dreptul de distribuire a filmelor cinematografice,

notificarea privind clasificarea filmului se depune la Centru direct, contra plată, conform prevederilor prezentei legi.

 (4) Datele din notificările recepționate vor fi introduse în baza de date a Centrului iar notificarea cu anexe se păstrează în arhiva Centrului.

 (5) Centrul va informa printr-o înștiințare în formă scrisă sau online despre înregistrarea/respingerea, conform datelor din Registru.

 (6) Centrul refuză recepționarea notificării în următoarele cazuri:

1. solicitantul nu deține dreptul de activitate în domeniul cinematografiei;
2. notificarea nu conține informația completă sau veridică;
3. în cazul notificării privind clasificarea filmului, lipsesc/nu corespund cerințelor actele solicitate, sau filmul nu se înscrie în criteriile de clasificare.

**10. Articolul 9:**

alineatul (1) după cuvintele ”să distribuie” se exclude cuvântul ”filme”,

sintagma ”numai după ce au fost înregistrate în Registrul cinematografic ” se substituie cu sintagma ”doar filmele clasificate”;

 alineatul (2) sintagma ”Orice film, înainte de a fi distribuit, trebuie să obţină certificatul de clasificare și viza de exploatare de la Registrul cinematografic” se substituie cu sintagma ”Filmele clasificate sunt distribuite de unul sau mai mulți distribuitori pe perioada contractului, fără a se solicita repetat clasificarea. Distribuitorul care intenționează să distribuie filmul deja clasificat este obligat să informeze Centrul”;

 alineatul (3) sintagma”obținerea certificatului de clasificare și a vizei de exploatare” se substituie cu sintagma ”clasificarea filmului”;

 alineatul (4) se propune în următoarea redacție: ”Clasificarea filmelor se va face de către o comisie de clasificare formată din experți din domeniul cinematografiei, numită prin ordinul Directorului Centrului Național al Cinematografiei.”

 **11. se completează cu Articolul 91 cu următorul cuprins**:

Articolul 91. Clasificarea filmelor

 (1) Clasificare filmului stabilește categoria și alte condiții de exploatare, conform criteriilor de clasificare specificate în Anexă.

 (2) Notificarea privind clasificarea filmului se depune pentru fiecare film în mod separat și conține informația cu privire la contractul privind dreptul de distribuție asupra filmului care prevede termenul și modul de exploatare. În cazul în care actele de însoțire a filmului sunt într-o limbă străină, se anexează traducerea în limba de stat.

(3) Filmul produs într-o limbă străină, se prezintă în mod obligatoriu cu sonorizarea /dublarea sau subtitrare în limba română. Filmele de animație sau destinate unei audiențe incapabile de a percepe subtitrarea, sunt sonorizate sau dublate în limba română.

(4) Categoria de clasificare stabilită pentru fiecare film se semnalează prin inscripționarea marcajului distinctiv corespunzător în toate materialele publicitare, afiș, reclamă audio și video.

(5) Centrul efectuează procedura de vizionare a filmului în termen de maxim 10 zile lucrătoare din data depunerii notificării cu toate anexele.

(6) Certificatul de clasificare se eliberează pentru fiecare film în parte, în termen de 3 zile lucrătoare după vizionarea filmului. Termenul de exploatare corespunde termenului din contractul de distribuire a filmului. Clasificarea oricărui film a producătorilor din Republica Moldova se stabilește pe un termen nedeterminat.

(7) În urma vizionării filmului, Centrul este obligat să informeze solicitantul printr-o notificare în formă scrisă, asupra criteriului de clasificare și/sau respingerea clasificării filmului, specificând motivul.

**12. Articolul 10:**

 se exclude sintagma „ următoarele surse”.

 **13. Articolul 11:**

aliniatul (1) se completează cu literele g), h), i), după cum urmează:

 ”g) susținerea unor programe de cultură și educație cinematografică.”

 ”h) editarea unor broșuri informaționale de specialitate în domeniul cinematografiei.”

 „i) decernarea de premii sau distincții cinematografice sau pentru alte activități din domeniu.”

aliniatul (2) după cuvântul „distinctă” se completează cu cuvintele „în bugetul autorității publice centrale din domeniu”.

 **14. Articolul 12**:

 alineatul (1)

litera a) sintagma”taxe de eliberare a certificatului de clasificare și taxe de înregistrare în Registrul cinematografic” se substituie cu sintagma ”taxe pentru evidența în baza de date a Centrului”

litera b) se exclude textul ”și a vizei de exploatare”;

litera e) se exclude;

alineatul (2) se completează în final cu cuvintele ”la propunerea autorității publice centrale în domeniul cinematografie”.

**15. Articolul 13:**

alineatul (2) se completează în final cu textul ”câștigătoare în cadrul concursului de finanțare a proiectelor cinematografice”.

**16. Articolul 14**:

Aliniatul (1) după cuvântul „cinematografiei”, se completează cu sintagma „în limita alocațiilor din bugetul de stat pentru acest scop.”

alineatul (4) se exclude.

**17. Articolul 18:**

alineatul (1) litera a) sintagma ”filmele de toate genurile” se substituie cu sintagma ”patrimoniul de film”, iar sintagma „drepturilor de autor și drepturilor conexe” se substituie cu sintagma”legislației privind dreptul de autor și drepturile conexe”.

**18. Articolul 19:**

aliniatul(2) după cuvintele ”în domeniul cinematografie” se completează cu ”și proprietarii cinematografelor”, tot aici textul ”Centrul poate dispune suspendarea sau retragerea certificatului de clasificare și/sau radierea din registrul cinematografic a persoanelor fizice și juridice menționate, precum și încetarea imediată a activității pentru care s-a dispus măsura respectivă” se substituie cu textul următor ”Centrul este obligat să sesizeze organele competente pentru stabilirea prevederilor încălcate ale prezentei legi și sancționarea conform legislației în vigoare.”

 **19**. Legea se completează cu anexa cu următorul cuprins:

”*Anexă la Legea cinematografiei*

**Criteriile de clasificare a filmelor cinematografice**

Anexă

la Legea cinematografiei

**Criteriile de clasificare a filmelor cinematografice**

|  |  |  |
| --- | --- | --- |
| **Prototipul semnului de informare sau avertizare** | **Categoriile de public** | **Detalierea elementelor** |
| **A** | Adecvat pentru vizualizarea de către toate categoriile de vârstă.  | Filmele respective**a)** pot fi vizionate de către persoane din orice categorie de vârstă;**b)** prin conţinutul lor nu afectează dezvoltarea fizică, mentală sau morală a minorilor;**c)** se încadrează în standardele de moralitate şi decenţă acceptate de majoritatea publicului din Republica Moldova;**d)** nu conţin următoarele elemente: scene de violenţă moderată; limbaj sau expresii necenzurate; nuditate fără tentă sexuală; scene care prezintă comportamente periculoase sau dăunătoare ce pot fi imitate de copii; scene care reflectă consumul de alcool, droguri sau tutun; scene care reflectă uzul de arme. |
|  | Filme care pot fi vizionate de către copiii în vârstă de până la 12 ani numai cu acordul sau împreună cu părinţii ori familia.  | Filme, în conţinutul cărora se regăsesc unul sau mai multe din următoarele elemente:**a)**  violenţă psihică şi fizică de durată şi intensitate minimă;**b)** vulgarităţi de limbajdedurată şi intensitate minimă; **c)** nuditate fără tentă sexuală; **d)** scene în care apar arme albe sau de foc, fără a se face uz de ele; **e)** scene care sugerează consumul de alcool şi tutun; |
|  | Filme interzise spre difuzare și vizionare copiilor cu vârsta sub 7 ani | Filmele vor fi clasificate ca fiind nerecomandate copiilor sub 7 ani în cazul în care conțin:* a) Producții care reprezintă violență, dacă nu este cu caracter distractiv;
* b) Violență fictivă sau reală care implică oameni reali;
* c) Producțiile în care este redată utilizarea violenței fizice sau psihice (umilirea);
* d) Orice conținut înspăimântător.
 |
|  | Filme interzise spre difuzare şi vizionare copiilor cu vârsta sub 12 ani.  | **a)**  violenţă psihică şi fizică de durată şi intensitate medie, dar care duce la deces;**b)** vulgarităţi de limbajdedurată şi intensitate medie; **c)** nuditate cu tentă sexuală; **d)** scene în care apar arme albe sau de foc, cu aplicarea acestora**e)** scene care sugerează consumul de alcool şi tutun;f) conținut înspăimântător, indiferent dacă mediul și personajele sunt sau nu realiste, care conțin una sau mai multe dintre următoarele elemente: corpuri mutilate, efecte de groază (nu extreme), oameni extrem de speriați, violență împotriva copiilor sau a animalelor, victime ale accidentelor, calamităților sau bolilor |
|  | Filme interzise spre vizionare publicului minor cu vârsta sub 15 ani. | Filme care conţin unul sau mai multe din următoarele elemente:**a)** scene de violenţă cu intensitate şi durată medie, dar care duce la deces (care nu depășesc 50% din durata filmului);**b)** scene cu implicaţii sexuale de scurtă durată; **c)** scene de conflict în familie, însoţite de violenţe fizice ori de ameninţări care pot provoca frică şi sentimente de insecuritate;**d)** scene de consum de alcool sau de droguri fără evidenţierea consecinţelor nocive ale acestuia;**e)** scene cu comportamente şi atitudini antisociale ce pot fi imitate cu uşurinţă; **f)** scene în care se face uz nejustificat de arme albe sau arme de foc;**g)** scene de cruzime faţă de oameni sau de animale; |
|  | Filme interzise spre difuzare şi vizionare publicului minor cu vârsta sub 18 ani. | Filme de genul horror, erotic, thriller etc. care conţin mai multe din următoarele elemente:**a)** scene de violenţă fizică şi psihică repetată;**b)** scene de prezentare a actului sexual, scene de viol;**c)** limbaj vulgar, gesturi obscene; **d)** scene care încurajează plăcerile sadice ori consumul de droguri;**e)** scene cu conţinut de cruzime sau sadism, nemotivat;**f)** scene care detaliază tehnicile criminale;**h)** scene cu imagini de sinucidere, spânzurare etc.;  |
|  | Filme strict interzise spre vizionare şi difuzare tuturor categoriilor de public. | **a)** filmele care prin conţinutul lor incită la violenţă, ură, discriminare şi intoleranţă sau care promovează şi glorifică orice comportament discriminatoriu pe criterii de origine etnică, naţionalitate, rasă, sex, culoare, limbă, religie origine socială, apartenenţă la sau asociere cu o minoritate naţională, proprietate, naştere sau care încalcă drepturile fundamentale ale omului;**b)** filmele al căror scop principal este de a face referiri cu dispreţ sau discriminatorii cu privire la originea etnică, naţionalitate, rasă, religie ori la vreun handicap al minorilor;**c)** filmele care prezintă în detaliu mijloacele şi metodele de sinucidere; **d)** filmele pornografice cu implicarea minorilor sub orice formă; **e)** filmele în care actori adulţi interpretează roluri de minori având un comportament sexual explicit ori imagini care, deşi nu prezintă personaje reale simulează, în mod credibil, comportamente sexuale explicite ale minorilor; **f)** filmele cu caracter zoofil sau necrofil. |